Vrou brand dood in Kaapse huis‘n Foto van die toneel in Bellville, waar ‘n huis gebrand het. (Foto: Netcare911) Die Wes-Kaapse nooddienste het vroeg Dinsdagoggend gereageer op ŉ brand wat in ŉ huis in Bellville ontstaan het. Netcare911 se woordvoerder sê by paramedici se aankoms op die toneel was die brandweer reeds besig om die vlamme te probeer blus. “Terwyl die brandweer verwoed probeer het om die brand in bedwang te bring, het reddingswerkers ŉ bejaarde vrou dood in die huis aangetref,” sê Shawn Herbst, woordvoerder van Netcare911. “Nóg ŉ inwoner van die huis, ŉ volwasse vrou, het minder ernstige brandwonde opgedoen en het geweier om met ŉ ambulans na die hospitaal vervoer te word.”